open-index/open-wikipedia-markdown huggingface dataset:
Ciclofilina

As **cioclofilinas** son unha familia de proteínas de vertebrados e outros organismos que se unen á ciclosporina, un inmunosupresor que xeralmente se usa para suprimir o rexeitamento despois dun transplante de órganos interno. Estas proteínas teñen actividade de peptidil prolil isomerase, coa que catalizan a isomerización de enlaces peptídicos desde a forma *trans* á *cis* en residuos de prolina e facilitan o pregamento de proteínas.

A ciclofilina A é unha proteína citosólica e moi abondosa. A proteína pertence a unha familia de isocimas, na que se inclúen as ciclofilinas B e C, e as proteínas relacionadas coas ciclofilinas das células asasinas naturais. Atopáronse importantes isoformas por toda a célula, incluíndo no retículo endoplasmático e algunhas mesmo son segregadas.

Dous membros ben coñecidos da familia son as ciclofilinas A e D.

## Ciclofilina A (CypA) 
A ciclofilina A tamén chamada peptidilprolil isomerase A, que se encontra no citosol das células, ten unha estrutura en barril beta con dúas hélices alfa e unha folla beta. Outras ciclofilinas teñen estruturas similares á ciclofilina A. O complexo ciclosporina-ciclofilina A inhibe unha fosfatase dependente de calcio/calmodulina chamada calcineurina, cuxa inhibición se pensa que suprime o rexeitamento de órganos ao deter a produción das moléculas proinflamatorias TNF alfa e interleucina 2.

A ciclofilina A tamén é recrutada polas poliproteínas Gag durante a infección polo VIH-1, e a súa incorporación en novas partíclas víricas é esencial para a infectividade do VIH-1.

## Ciclofilina D 
A ciclofilina D, que está localizada na matriz da mitocondria, é só un compoñente modulador pero non estrutural do poro de transición de permeabilidade mitocondrial. A abertura do poro aumenta a permeabilidade da membrana mitocondrial interna, e permite o fluxo de moléculas citosólicas ao interior da matriz mitocondrial, o que incrementa o volume da matriz, e altera a membrana mitocondrial externa. Como resultado, a mitocondria cae nunha desorde funcional, polo que a apertura do poro xoga un importante papel na morte celular. A ciclofilina D crese que regula a apertura do poro porque a ciclosporina A (CsA), que se une á CyP-D, inhibe a abertura do poro.

Porén, as mitocondrias procedentes de quistes do crustáceo *Artemia franciscana*, non presentan o poro de transición de permeabilidade mitocondrial.

## Exemplos 
Xenes humanos que codifican proteínas que conteñen dominios peptidil-prolil cis-trans isomerase de tipo ciclofilina son:
* PPIA, PPIB, PPIC, PPID, PPIE,  PPIF, PPIG, PPIH
* PPIL1, PPIL2, PPIL3, PPIL4, PPIAL4, PPIL6
* PPWD1

## Notas 
## Véxase tamén 
### Ligazóns externas 
*
Base de Referencia Mundial para os Recursos do Solo

A **Base de Referencia Mundial para os Recursos do Solo **&nbsp;(en inglés:&nbsp;**World Reference Base for Soil Resources**&nbsp;(**WRB**)), é o sistema taxonómico estándar internacional da clasificación dos solos, apoiado pola International Union of Soil Sciences&nbsp;(IUSS). Foi desenvolvido con colaboración internacional coordinada polo International Soil Reference and Information Centre (ISRIC) e patrocinado pola IUSS e a FAO. Esta clasificación substitúe a FAO soil classification.

A WRB adopta os conceptos modernos de clasificación, incluíndo a Soil Taxonomy&nbsp;do USDA, a lenda do Mapa Mundial de Solos da FAO de&nbsp;1988, o *Référentiel Pédologique*, e os conceptos da escola rusa.

A clasificación baséase principalmente na morfoloxía do solo&nbsp;como unha expresión da pedoxénese. A maior diferenza co sistema Soil Taxonomy&nbsp;é que o clima do solo non forma parte do sistema, agás se inflúe sobre as características do perfil do solo. Os criterios diagnósticos apóianse sobre os dos sistemas existentes, logrando que a correlación cos previos sistemas internacionais e cos sistemas nacionais, sexan moi axustados.

A WRB é apta para correlacións cos sistemas nacionais e locais. O nivel de detalle correspóndese cos subgrupos da Soil Taxonomy, sen a necesidade de información do clima do solo. Non é para mapas detallados máis alá de escalas máis grandes como 1:200.000, aínda que serve para axustarse con información de substrato para mapear a 1:50000 en estudos rexionais.

## Grupos de Solos WRB 2006 
## Véxase tamén
### Bibliografía 
* IUSS Working Group WRB: World Reference Base for Soil Resources, fourth edition. International Union of Soil Sciences (IUSS), Vienna 2022.  (https://wrb.isric.org/files/WRB_fourth_edition_2022-12-18_errata_correction_2024-09-24.pdf).
* M. Switoniak et al.: Illustrated Handbook of WRB Soil Classification. Wroclaw 2022, ISBN 078-83-7717-386-2. (https://www.researchgate.net/publication/368839948_Illustrated_Handbook_of_WRB_Soil_Classification).
*IUSS Working Group WRB: Base Referencial Mundial del Recurso Suelo, cuarta edición. Unión Internacional de las Ciencias del Suelo (IUSS), Viena, Austria, 2022. (https://wrb.isric.org/files/WRB_fourth_edition_Spanish_errata_corrections_24-11-26.pdf).
* H.-P. Blume, P. Schad: 90 Years of Soil Classification of the IUSS. IUSS Bulletin 126, 38-45, 2015 (PDF).
* W.E.H. Blum, P. Schad, S. Nortcliff: Essentials of Soil Science. Soil formation, functions, use and classification (World Reference Base, WRB). Borntraeger Science Publishers, Stuttgart 2018. ISBN 978-3-443-01090-4.
* W. Zech, P. Schad, G. Hintermaier-Erhard: Soils of the World. Springer, Berlin 2022. .
* P. Schad: World Reference Base for Soil Resources - Its fourth edition and its history. In: Journal of Plant Nutrition and Soil Science 186, 2023, 151–163.  (https://onlinelibrary.wiley.com/doi/epdf/10.1002/jpln.202200417).

### Ligazóns externas 
* WRB homepage
* Videos
Wikipedia en albanés

A **Wikipedia en albanés** (en ) é a versión de Wikipedia en albanés, iniciada o 12 de outubro de 2003. Esta versión da enciclopedia contén a cifra de  artigos e  usuarios, dos cales  son activos.

## Crecemento 
## Notas 
## Véxase tamén 
### Ligazóns externas 
* Wikipedia en albanés 
* Wikipedia en albanés (móbil)
Tan forte e tan preto

***Tan forte e tan preto*** (en ) é un filme estadounidense dirixido por Stephen Daldry e escrito por Eric Roth que se estreou no 2011. É unha adaptación da novela homónima escrita por Jonathan Safran Foer. Está protagonizado por Thomas Horn, Tom Hanks, Sandra Bullock, Max von Sydow, Viola Davis, John Goodman, Jeffrey Wright e Zoe Caldwell.

A produción fíxose na cidade de Nova York. O filme tivo unha estrea limitada nos Estados Unidos o 25 de decembro de 2011, e unha distribución masiva o 20 de xaneiro de 2012. Malia a diferente acollida que tivo, foi nomeado a dous Premios Óscar, ó mellor filme e ó mellor actor secundario para von Sydow.

Foi emitido pola Televisión de Galicia o 3 de abril de 2018.

## Personaxes 
* Thomas Horn como Oskar Schell
* Max von Sydow como O inquilino
* Sandra Bullock como Linda Schell
* Tom Hanks como Thomas Schell
* Viola Davis como Abby Black
* John Goodman como Stan the Doorman
* Jeffrey Wright como William Black
* Zoe Caldwell como Avoa de Oskar
* Hazelle Goodman como Hazelle Black
* Adrian Martinez como Hector Black

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Bu'eine Nujeidat

'''Bu'eine Nujeidat''' é un consello local árabe no distrito Norte de Israel que consiste de dous núcleos, Bu'eine e Nujeidat, que se fusionarion en 1987 e que se recoñeceu como consello local en 1996. Segundo a Oficina Central de Estatísticas de Israel, a poboación era de 7 900 habitantes en 2006, a maioría de relixión musulmá, e contaba cun índice de crecemento de 2.3%.

## Historia 
Bu'eine é de poboamento antigo. Da Idade de Ferro atopouse un xerro pequeno, e da época romana e bizantina consérvanse fragmentos de cerámica, e do primeiro período islámico e da época mameluca tamén existen fragmentos de cerámica.

### Período otomán 
En 1517 a localidade entrou a formar parte do Imperio Otomán coma o resto de Palestina, e en 1596 figura en rexistros tributarios como ''al-Bu'ayna*, dentro da *nahiya* de Tabariyya da *liwa'' de Safad. A poboación estaba integrada por 38 familias e 6 solteiros, todos musulmáns.

Un mapa da invasión de Napoleón de 1799, obra de Pierre Jacotin amosa Bu'eine, co nome de *Beni*.

En 1875 visitouna Victor Guérin e era unha aldea de 150 habitantes. En 1881 no *Survey of Western Palestine* (SWP) descríbese El Baineh como "unha aldea edificada nunha ladeira, con 200 habitantes musulmáns."

### Mandato Británico 
No censo palestino de 1922 ''Bu'aniyeh* tiña unha poboación de 212, todos musulmáns, aumentando a 349 no censo de 1931, que inclía a 2 xudeus mentres o resto era de relixión islámica, ocupando un total de 67 casas.

En 1945 a poboación de *Bu'eina'' era de 540, todos árabes e musulmáns.

### Tras 1948 
O exército israelí capturou Bu'eine durante a segunda parte da Operación Dekel (15–18 de xullo de 1948). Estivo baixo lei marcial ata 1966.

## Notas
Miguel Lorenzo Torres

:

**Miguel Lorenzo Torres**, nado en Pontevedra en 1961, é un avogado e político galego do Partido Popular de Galicia.

## Traxectoria 
miniatura|Papeleta para o Senado nas Eleccións de abril de 2019.
Fillo de Erundino Lorenzo Rey, que fora director do colexio público Ciudad Infantil Príncipe Felipe en Montecelo, Pontevedra, e de María del Carmen Torres Ferrer, profesora de Educación Especial. O seu avó paterno foi Gerardo Lorenzo González. É irmán do actor Francis Lorenzo, do empresario Gerardo Lorenzo e do produtor José Manuel Lorenzo.

Licenciado en Dereito pola Universidade de Santiago de Compostela. Foi elixido concelleiro da Coruña nas eleccións municipais de 2007 e foi portavoz do PP en asuntos urbanísticos. Volveu ser elixido concelleiro nas municipais de 2011, onde o PP se fixo por primeira vez coa vara de mando municipal, e foi designado concelleiro de Servizos Sociais. Nas municipais de 2015 volveu ser elixido concelleiro, se ben neste caso fóra do goberno. Meses máis tarde foi escollido para encabezar a candidatura do PP pola provincia da Coruña nas eleccións xerais de 2015. Deixou o seu cargo de concelleiro e nas eleccións xerais de 2019 presentouse como candidato a senador e ocupou escano nas XIII e XIV lexislaturas. Na Cámara Alta foi voceiro do seu partido e vicepresidente da comisión de cultura.

O 15 de xullo de 2022 durante a celebración do XIV congreso local do do seu partido logrou o 92% dos votos para o posto de presidente do Partido Popular da Coruña e poucos días despois o seu partido propono oficialmente como candidato á alcaldía da Coruña. O 8 de setembro de 2022 xurou como concelleiro da Coruña e asumiu tamén o posto de voceiro do Partido Popular e líder da oposición.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
* Lista de senadores galegos desde a Transición
### Ligazóns externas 
* Ficha na páxina web do Senado de España
Galería de imaxes de Piñeira, Taboada

Santa María de Piñeira é unha parroquia do concello de Taboada, na comarca de Chantada.
Piñeira, Taboada, Galiza.png
Igrexa de Santa María de Piñeira (vista xeral).JPG
Igrexa de Santa María de Piñeira (vista frontal).JPG
Igrexa de Santa María de Piñeira (vista xeral).JPG
Igrexa de Santa María de Piñeira (canzorros laterais 1).JPG
Igrexa de Santa María de Piñeira (canzorros laterais 2).JPG
Igrexa de Santa María de Piñeira (ábsida).JPG 
Igrexa de Santa María de Piñeira (vista traseira).JPG
Igrexa de Santa María de Piñeira (fiestra absidal 1).JPG
Igrexa de Santa María de Piñeira (fiestra absidal 2).JPG
Igrexa de Santa María de Piñeira (fiestra absidal 3).JPG
Igrexa de Santa María de Piñeira (portada lateral).JPG
Louis Prima

**Louis Prima**, nado en Nova Orleáns o 7 de decembro de 1910, e finado ibídem o 24 de agosto de 1978 foi un cantante, actor e trompetista estadounidense. Era coñecido como «o rei do Swing» polas grandes obras que compuxo.

## Notas 
## Véxase tamén 
### Ligazóns externas 
* Páxina oficial 
*
Praia de Lóngara

A **praia de Lóngara** está na costa cantábrica, na provincia de Lugo, parroquia de San Pedro de Benquerencia, Barreiros. Nos últimos anos recibe, a máis dos bañistas na época estival, surfista ó longo de todo o ano.
Pedrafita do Casal

A **Pedrafita do Casal** é un gran megálito, construído en gneis ou ollo de sapo, dunha altura duns 5 m, aínda que á vista só mide 3,5 m. Está situado na aldea do Casal, parroquia de Campos, no concello de Melide.

Foi atopada no 2012 durante a remodelación dun valado. Actualmente está situado na mesma parcela onde foi atopado, a escasos 200 m do castro de Campos. O acceso é doado, xa que se atopa á beira da estrada. Aínda que nun primeiro momento se dubidou se podería trataría dun esteo dunha anta ou monumento similar, hoxe a idea da súa construción como elemento exento parece a máis probable, sendo un dos exemplares de maior envergadura dos megálitos de Galicia. Datada sobre 3500 a. C. - 1800 a. C.

## Notas 
## Véxase tamén 
### Bibliografía 
* VÁZQUEZ NEIRA, Cristina, BROZ RODRÍGUEZ, Xurxo (2012). "¿Novos chantos megalíticos na terra de Melide? Aproximación o seu estudo e difusión". *Boletín do Museo da Terra de Melide* nº 25, páx. 7-24.
* "Pedrafita do Casal (Parroquia de Campos, Melide). O menhir máis grande de Galicia", post de Cristina Vázquez Neira e Xurxo Broz Rodríguez no blog *Museo da Terra de Melide*, 20 de xullo de 2015.
### Outros artigos 
* Lista de megálitos de Galicia
Galería de imaxes de surf de Galicia

**Galería de imaxes** de surf de Galicia.

## Surf 

Ficheiro:Escultura na Coruña. Surf.jpg|Escultura en Orzán, A Coruña
Ficheiro:Praia de Doniños, Ferrol.jpg|Praia de Doniños
Ficheiro:A Coruña. Surf no Orzán.jpg|Surf no Orzán
Ficheiro:A Coruña, O Orzán, surf.jpg|Surf no Orzán
Ficheiro:Surfistas en Lóngara, Benquerencia, Barreiros.jpg|Surfistas en Lóngara (San Pedro de Benquerencia, Barreiros)

## Véxase tamén
### Outros artigos 
*Galería de imaxes de deporte en Galicia
*Galería de imaxes de deportistas de Galicia
*Galería de imaxes de parapente de Galicia
Amélie Mauresmo

**Amélie Simone Mauresmo**, nada o 5 de xullo de 1979 en Saint-Germain-en-Laye, Yvelines, é unha ex tenista profesional francesa.

Mauresmo xa gañou 22 títulos en singles, incluíndo o Aberto de Australia e o Campionato de Wimbledon en 2006, e o WTA Tour Championships en Os Ánxeles, en 2005. Mauresmo foi a número 1 da clasificación da WTA no ano 2006 por 34 semanas.
Miguel Ángel Viso

**Miguel Ángel Viso Diéguez**, nado na Arnoia en 1971, é un político galego do Partido Popular de Galicia.

## Traxectoria 
miniatura|Papeleta para o Senado nas Eleccións de abril de 2019.
Enxeñeiro agrícola, en maio de 2012 foi nomeado presidente do Consello Regulador da Denominación de Orixe Ribeiro.

Vinculado politicamente ao PPdeG, encabezou a candidatura deste partido da Provincia de Ourense nas eleccións xerais de 2015 e foi elixido deputado.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
* Lista de senadores galegos desde a Transición
### Ligazóns externas 
* Ficha na páxina web do Senado de España
Rinat Dasaev

**Rinat Faizrakhmanovich Dasaev** (en , tartaro: *Rinat Fäyzeraxman ulı Dasayev*), nado o 13 de xuño de 1957 en Astrakán, na Unión Soviética é un ex xogador de fútbol soviético que xogaba na demarcación de gardameta. É pai da ximnasta Elmira Dassaeva.

## Traxectoria 
A maior parte da súa carreira futbolística trascurriu no Spartak Moscova, onde se proclamou campión da Liga da Unión Soviética en cinco ocasións e foi escollido mellor gardameta do campionato en outras tantas ocasións. En 1988 fichou polo Sevilla FC, equipo no que e retirou tres anos despois.

## Palmarés 
* Liga da Unión Soviética (5)

### Individual 
* Mellor porteiro da Unión Soviética (5): 1980, 1982, 1983, 1987 e 1988.

## Véxase tamén 
### Outros artigos 
* Club Lev Iashin

### Ligazóns externas 
* Ficha do xogador .
Jon Henrik Fjällgren

**Jon Henrik Mario Fjällgren**, nado en Cali o 26 de abril de 1987, é un cantante sueco de cultura saami. É un *jojkare*, un intérprete de joik, as cancións dos saami e gañador do programa sueco *Talang Sverige 2014* emitido a través da canle TV3. Despois de gañar a competición lanzou o seu álbum *Goeksegh*.

## Notas 
## Véxase tamén 
### Ligazóns externas 
*Páxina oficial 
*
Nwankwo Kanu

**Nwankwo Kanu**, nado en Owerri o 1 de agosto de 1976, é un éx-xogador de fútbol nixeriano máis coñecido simplemente como **Kanu**. Xogou coa selección de Nixeria durante 16 anos, entre 1994 e 2010. Kanu é membro do grupo étnico igbo; e o seu nome, Nwankwo, significa *Neno nado o día do mercado Nkwo* na lingua igbo.

## Notas 
## Véxase tamén
### Ligazóns externas
*Datos do xogador en soccerbase.com
Euroliga 2015-16

A **Euroliga 2015-16** foi a 16ª edición da máxima competición de clubs de baloncesto de Europa dende a súa organización pola Unión de Ligas Europeas de Baloncesto (ULEB) e a sexta dende o seu patrocinio por Turkish Airlines. Incluíndo as edicións desta competición organizadas por FIBA Europa foi a edición número 59.

## Participantes 
## Sorteo 
Os equipos foron organizados en seis bombos de catro equipos cada un. Dous equipo do mesmo estado non poden coincidir no mesmo grupo da fase regular.

## Primeira fase 
Os catro primeiros de cada grupo acadan o Top 16.

### Grupo A 
|

|}

### Grupo B 
|

|}

### Grupo C 
|

|}

### Grupo D 
|

|}

## Top 16 
Os dezaseis equipos clasificados foron repartidos en dous grupos con oito equipos cada un. Clasificáronse para a seguinte rolda os catro primeiros de cada grupo. O Top 16 comezou o 29 de decembro de 2015 e rematou o 7 de abril de 2016.

### Grupo E 
|

|}

### Grupo F 
|

|}

## Cuartos de final 
Os vencedores de cada eliminatoria pasaron a xogar a Final Four.

## Final Four 
Xogouse no Mercedes-Benz Arena de Berlín (Alemaña), do 13 ao 15 de maio de 2016. 

## Premios 
### Galardóns anuais 
;MVP da Euroliga 2015-16
*  Nando de Colo ( CSKA Moscova)

;MVP da Final Four
*  Nando de Colo ( CSKA Moscova)

;Equipo da Tempada 2015-16

;Mellor defensor
*  Kyle Hines ( CSKA Moscova)

;Xogador revelación
*  Álex Abrines ( FC Barcelona Lassa)

### Xogadores da semana 
;Fase regular

;Top 16

;Playoffs

### Xogadores do mes 
## Estatísticas individuais 
;Valoración

;Puntos

;Rebotes

;Asistencias

## Notas 
## Véxase tamén 
### Outros artigos 
* Euroleague

### Ligazóns externas 
* Páxina oficial Euroleague.net
* Eurobasket.com
* Páxina oficial ULEB.net
Regosol

miniatura|400x400px|Distribución de Regosois
Un **regosol** é, na Base de Referencia Mundial para os Recursos do Solo, un tipo de solo mineral moi pouco desenvolvido que se asenta sobre materiais non consolidados. Son moi frecuentes en zonas erosionadas, en particular en áreas áridas ou semiáridas e en rexións montañosas, e en ocasións aparecen na paisaxe asociados a leptosois.
Os regosois ocupan aproximadamente uns 260 millóns de hectáreas de superficie terrestre, especialmente en zonas áridas do medio Oeste dos Estados Unidos, o norte de África, Oriente Medio e Australia. 

En Galicia aparecen sobre todo como acumulacións de materiais edáficos ao longo das abas e en posicións de cambios de pendente, fundamentalmente en zonas de montaña que sufriron procesos de erosión, principalmente na última glaciación cuaternaria, e en terreos que padeceron procesos de deforestación sucesivos desde a Revolución neolítica.

## Véxase tamén
### Bibliografía 
*Macías Vázquez, Felipe; Calvo de Anta, Rosa (2001). «Los suelos». *Atlas de Galicia*. Sociedade para o Desenvolvemento Comarcal de Galicia. pp. 173–217. .
* IUSS Working Group WRB: *World Reference Base for Soil Resources, fourth edition*. International Union of Soil Sciences, Vienna 2022, ISBN 979-8-9862451-1-9. (https://wrb.isric.org/files/WRB_fourth_edition_2022-12-18.pdf).
*
Cambisol

right|miniatura|400x400px|Distribución de cambisois
Un **cambisol**&nbsp;é, na Base de Referencia Mundial para os Recursos do Solo, un grupo de solo que presenta polo menos un horizonte subsuperficial incipiente, o que se evidencia por cambios na estrutura ou na cor, polo contido de arxila ou carbonato etc.
Os cambisois ocupan unha área estimada de 1.500 millóns de hectáreas a nivel mundial, sobre todo en rexións temperadas e boreais que se viron afectadas por glaciacións durante o Plistoceno, aínda que tamén poden aparecer en rexións secas. Nas zonas tropicais e subtropicais húmidas son menos comúns porque nelas a meteorización e a formación de solo prodúcense con moita maior velocidade.
É o tipo de solo máis abundante en Galicia, e adoita aparecer en abas de pendente suave, presentando un horizonte A de máis de 30&nbsp;cm de profundidade, rico en materia orgánica, que repousa sobre un horizonte B de tipo cámbico.

Os cambisois úsanse intensivamente como terras agrícolas polas súas boas propiedades.

## Véxase tamén 
### Bibliografía 
* 
* IUSS Working Group WRB: *World Reference Base for Soil Resources, fourth edition*. International Union of Soil Sciences, Vienna 2022, ISBN 979-8-9862451-1-9. (https://wrb.isric.org/files/WRB_fourth_edition_2022-12-18.pdf).
*
Jethou

**Jethou** é unha pequena illa que forma parte da Baía de Guernsey nas Illas da Canle e que, administrativamente, forma parte da bailía de Guernsey. Atópase na beira sur de Herm e ten unha área de aproximadamente 18 hectáreas. O 19 de outubro de 2015, o conxunto «Herm, Jethou e The Humps», con 1.802.9 has, foi declarado sitio Ramsar (n.º ref. 2277).

Está flanqueada por dous illotes, Crevichon ao norte e Fauconniere ao sur. Hai unha casa na illa e dúas granxas, así como un amplo garaxe onde se gardan tractores e vehículos tales como quads. Alúgase privadamente, e non está aberta ao público. 

## Historia 
[esquerda |miniatura| Unha instantánea mostrando no centro Jethou xusto á beira do seu veciño máis grande [Herm, con Sark no fondo e a costa leste de Guernsey.]]

### Historia antiga 
Hai evidencias de fabricación de sílex nunha zona exposta só en augas pouco profundas entre a illa e Crevichon que mostra a ocupación humana ao redor do 10.000 a.C. Dise que no 709 d.C. unha tormenta arrasou a franxa de terra que conectaba a illa con Herm. 

Os viquingos chamaron á illa, Keitholm, que provén de "Keithou" ("un lugar de rugido") e  "holm" ("illa"). O nome actual da illa contén o sufixo normando -hou, que significa "pequena illa" ou "outeiro pequeno". 

En 1028, o duque Roberto de Normandía, cedeuna ao seu almirante Restald polos servizos prestados e, este, ao Mosteiro de Saint Michel. e elixe aos membros dos Estados de Deliberación como parte da circunscrición electoral de St. Peter Port Sur.

## Notas
## Véxase tamén 
### Bibliografía
* *BBC Pronouncing Dictionary of British Names* (Oxford University Press, 1971) ISBN 978-0194311250
*
*
*
*
*

### Ligazóns externas
* Sitio oficial de Jetho
*Jethou; or, Crusoe Life in the Channel Isles, libro electrónico de Ernest R. Suffling no Proxecto Guttemberg
* Selos da illa de Jethou
* Illa de Jethou en Britlink
Belemnitida

miniatura|dereita|215px|Reconstrución artística dun grupo de belemnitas. 
**Belemnitida** é unha orde de cefalópodos extintos da era Mesozoica. 

O seu nome común é **belemnítidos** ou **belemnitas** (e ás veces úsase belemnites, aínda que tamén existe un xénero concreto denominado *Belemnites*). 

Viviron na era Mesozoica desde a idade/piso Hettangiano do Xurásico inferior á idade/piso Maastrichiano do Cretáceo superior. 

## Etimoloxía 
A raíz do seu nome procede do grego antigo βέλεμνον *blélemnon*, que significaba "dardo" ou "frecha", facendo referencia á punta do seu esqueleto calcario interno (rostro).

## Descrición 
[miniatura|esquerda|*Rostros* fósiles de belemnitas do [Xurásico de Wyoming.]]
As belemnitas superficialmente teñen aspecto de luras. Posúen dez brazos de igual lonxitude inzados de pequenos ganchos retortos cara a atrás para agarrar as presas. Porén, crecían do par de tentáculos especializados presentes nas modernas luras.

As belemnitas (e outros Belemnoidea) son distintas das modernas luras porque posúen un esqueleto interno duro, que está composto por un *rostro* (*rostrum*), que é unha estrutura sólida situada na parte posterior do animal. O rostro tiña xeralmente forma de bala e proxectábase prominentemente cara a atrás, pero na suborde dos Belemnotheutina estaba presente só en forma dunha fina capa que cubría o fragmocono. Aínda que a porción dividida en cámaras herdada dos seus antepasados do seu esqueleto interno (véxase máis abaixo) estaba feita de aragonita, este rostro evolutivamente novo estaba composto de calcita. Debido á súa constitución de calcita, que é máis estable xeoloxicamente, o rostro é xeralmente o único resto que queda conservado do animal, e a miúdo aparece en grandes cantidades nunha área determinada.

O rostro está á súa vez unido a unha cuncha cónica dividida en cámaras chamada *fragmocono*. Do extremo do fragmocono debaixo do rostro hai un diminuto nódulo esférico ou cupuliforme chamado *protocuncha* (*protoconch*), que é o resto que queda da cuncha embrional. O espazo entre o fragmocono e o rostro denomínase *alvéolo* (*alveolus*). Na parte anterior do fragmocono hai unha delgada e moi fráxil estrutura chamada *proostraco* (*proostracum*), xeralmente con forma de culler. Esténdese na parte dorsal do manto.

Os fósiles que conservan as partes brandas dos belemnites son escasos, pero indican que igual que os modernos Coleoidea, estes animais posuían un saco da tinta, peteiros duros, aletas que podían ser apicais ou laterais, e grandes ollos. Ademais, tiñan un pro-ostraco, que é unha proxección con forma de lingua que saía do corpo principal da cuncha. Os espécimes ben conservados presentan probas de ter fortes fibras musculares no manto, o que indica que eran potentes nadadores igual que as modernas luras e a diferenza doutros cefalópodos do seu tempo, como os ammonoideos e os nautiloides cimatocerátidos.

## Notas 
## Véxase tamén 
### Outros artigos 
* Cefalópodos
* Coleoideos
* Belemnoidea
Gigi Hadid

**Jelena Noura** "**Gigi**" **Hadid**, nada nos Ánxeles (Estados Unidos) o 23 de abril de 1995,  é unha modelo e personalidade televisiva estadounidense. É irmá da tamén modelo Bella Hadid. Segundo Forbes, é unha das modelos máis cotizadas do mundo.

## Filmografía 
### Cine e televisión 
### Vídeos musicais 
## Notas 
## Véxase tamén 
### Ligazóns externas 
*Páxina oficial 
*
*Ficha en models.com
Francisco Varela Garrido

**Francisco Varela Garrido**, coñecido como **Pancho Varela**, nado en Cerdedo o 2 de abril de 1898 e finado en Pontevedra o 27 de xullo de 1937, foi un político galego.

## Traxectoria 
Fillo de Gerardo Varela Figueroa, que foi alcalde do Concello de Cerdedo na Restauración, e Peregrina Garrido. Cursou estudos de Maxisterio, e dedicouse á profesión de comercial (comisionista) no negocio de seu pai. Foi secretario da primeira directiva do Cerdedo Fútbol Club (1926). Foi membro da Sociedade de Agricultores de Cerdedo e correspondente de *El Pueblo Gallego* e *El País*. Militou primeiro no PSOE e despois en Izquierda Republicana. Foi xuíz municipal de Cerdedo (1931-1933) e secretario interino do Concello. Con motivo da folga xeral revolucionaria de 1934 foi detido o 8 de outubro con Sabino Bugallo Valiñas, Carlos González Estévez e José Torres Paz. Tras pasaren dous meses en prisión, foron postos en liberdade o 14 de decembro. Foi candidato a compromisario para as eleccións do presidente da República en abril de 1936.

Logo do golpe de Estado do 18 de xullo de 1936 foi nomeado delegado gobernativo en Cerdedo e esixiulle á Garda Civil que se puxese do lado da legalidade. Co triunfo da sublevación fuxiu ao Monte do Seixo e despois ao Carballiño, para chegar a Monleras (Salamanca), onde se refuxiou coa complicidade do seu sobriño o contratista de obras e falanxista Ramón Cachafeiro Varela. O xuíz da Estrada fixo publicar requisitorias na prensa a principios de setembro. Delatado polo boticario, foi detido en Monleras o 2 de setembro de 1936. Estivo preso na Escola Normal de Pontevedra e na illa de San Simón. Xulgado en Pontevedra por rebelión en consello de guerra o 16 de abril de 1937, foi condenado a morte e executado o 27 de xullo de 1937.

## Vida persoal 
Foi parella de Mercedes Cadavid Sánchez coa que tivo dous fillos, Francisco e Olga. Casou con Teresa Sanmartín Lois en 1930, coa que tivo tres fillas, Victoria, María Teresa e Blanca.

## Notas 
## Véxase tamén 
### Bibliografía 
* 
*
* 

### Ligazóns externas 
* Francisco Varela Garrido
* Lembranza de Francisco Varela Garrido "Pancho"
Gabriel Rufián

**Gabriel Rufián Romero**, nado en Barcelona Fixo a educación secundaria en Badalona e estudou Relacións Laborais na Universidade Pompeu Fabra e fixo un máster en Xestión de persoal na mesma universidade.

Antes de se dedicar á política, traballou durante dez anos nunha empresa de traballo temporal (ETT) chamada Organización Activa, que se fusionou co Grupo Cosmos, dedicado á subcontratación en Chile, a Arxentina, Romanía e a India. A empresa suspendeu os pagos en outubro de 2014. Rufián continuou traballando para Maipú Works SL (empresa subcontratadora de persoal industrial, regulada pola Lei 32/2006), creada con antigos compañeiros da compañía anterior, onde traballou ata xuño de 2015.

### Carreira política 
A finais de 2013, presentouse para colaborar con Súmate, unha plataforma independentista que agrupa a castelanfalantes onde se converteu nunha figura importante e tivo que enfrontar varias polémicas. Durante a campaña electoral para as eleccións catalás do 27 de setembro participou en actos de campaña de Junts pel Sí realizando chamamentos para a participación dos castelanfalantes e mais no acto final da campaña de JxS. 

O 30 de outubro anunciou que deixaba a dirección da ANC para presentarse ás eleccións encabezando a lista de Esquerra Republicana de Cataluña ás eleccións ao Congreso dos Deputados do 20 de decembro de 2015. En maio de 2016 foi nomeado de novo cabeza de lista de Esquerra Republicana para as eleccións xerais do 26 de xuño, formando de novo tándem con Joan Tardà. 

É colaborador habitual en debates e tertulias de actualidade política en diversos medios de comunicación, entre outros en 2324 de Televisió de Catalunya, El Matí de Catalunya Ràdio, El Punt Avui TV, 13TV, e publica regularmente artigos de opinión en *El Matí digital*, *El Singular*, *Nació Digital*, *El Punt Avui*, ou *El Món*.

## Polémicas 
O 21 de novembro de 2018, sendo o portavoz do grupo parlamentario de Esquerra Republicana de Catalunya (ERC), tras ser advertido tres veces á orde, foi expulsado da cámara do Congreso pola presidenta, Ana Pastor Julián, ao chamar repetidamente ao ministro de Asuntos Exteriores, Josep Borrell, "gamberro" e "indigno".

En maio de 2021, despois da negación á aprobación dunha lei para persoas transxénero no Congreso dos Deputados, declarou referíndose aos que tiñan prexuízos relixiosos, especialmente católicos: “Ti cres nas serpes que falan, nas pombas que quedan embarazadas e que se nos comportamos mal, chove de lume e queimaranos. E veñen dar leccións de normalidade e adoutrinamento".

## Notas 
## Véxase tamén 
### Ligazóns externas 
* Vídeo da expulsión do Congreso dos Deputados, o 21 de novembro de 2018

* Ficha no Congreso dos Deputados
*Conta oficial en Twitter
*Conta oficial en Facebook
Leones de Santo Domingo

Os **Leones de Santo Domingo** son un equipo profesional de baloncesto dominicano con sede na cidade de Santo Domingo. O club é tamén coñecido de xeito habitual como **Leones Basketball**. Fundado en 2001, convertéronse en 2011 en campións da Liga Nacional de Baloncesto, máxima competición do baloncesto da República Dominicana.

## Historia 
O equipo comezou a súa participación na liga Dominicana de Baloncesto (Lidoba) (actual Liga Nacional de Baloncesto da República Dominicana) en 2005, no que supoñía a primeira temporada da competición. En 2009, a liga anunciou que a tempada de 2009 non se ía a disputar debido a problemas económicos da liga e as franquías da mesma. Posteriormente, a liga refundouse como a Liga Nacional de Baloncesto (LNB polas súas siglas). Despois do renacemento da liga, o equipo cambiou de propietarios sendo estes os mesmos propietarios do club de béisbol dos Leones del Escogido. En 2011 gañaron o seu primeiro título de liga.

## Véxase tamén 
### Ligazóns externas 
* Sitio web oficial do Leones
Belemnites (xénero)

***Belemnites*** é un xénero fósil de cefalópodos pertencentes á orde extinta dos Belemnitida. Estes cefalópodos existiron no Xurásico inferior desde a idade/piso Hettangiano (196,5–199,6 millóns de anos) ao Toarciano (175,6–183,0). Eran carnívoros nectonicos veloces.

Hai que ter coidado de non confundir o nome científico deste xénero (*Belemnites*) co nome común que se lle dá en xeral a todos os cefalópodos da orde Belemnitida aos que se lles chama tamén belemnites ou, máis propiamente, belemnitas.

## Especies 
* *Belemnites calloviensis*
* *Belemnites hastati*
* *Belemnites hastatus*
* *Belemnites paxillosus*

## Notas 
* Paleobiology Database 
* Sepkoski, Jack Sepkoski's Online Genus Database 
* Universidade de Bristol
Río Barcala

O **río Barcala** é un afluente do Tambre pola marxe dereita.

## Curso 
Nace no monte Fontemago nas proximidades de Fontecada, concello de Santa Comba, e baña os concellos da Baña e de Negreira, onde desemboca no encoro de Barrié de la Maza.

## Afluentes 
Afluentes do río Barcala por orde, dende o nacemento ata a desembocadura:
# Rego de Agrís (desemboca na Pallota pola marxe esquerda).
# Rego dos Guardados (desemboca preto de Espesedo pola marxe dereita).
# Rego de Trece (desemboca preto de Trece pola marxe esquerda).
# Rego das Xestas (desemboca entre Folgueira e Vilanova pola marxe esquerda).
# Rego de Vilariño (desemboca na Piolla pola marxe dereita).
# Rego de Ferraces (desemboca en Ponte Corneira pola marxe esquerda).
# Rego de Forxán (desemboca preto de Vilar de Cerdeiras pola marxe dereita).
# Rego do Ouro (desemboca en Corneira pola marxe esquerda).
# Rego de Busto (desemboca en Reiverde pola marxe esquerda).
# Rego de Broño (desemboca en Rial pola marxe dereita).
# Rego de Redemuiños (desemboca preto de Redemuiños pola marxe dereita).
# Rego de Porto Xañín (desemboca en Padín pola marxe esquerda).
# Río Albariña (desemboca preto de Vilachán pola marxe esquerda).
# Rego de Duomes (desemboca pegado ó Pazo do Cotón, en Negreira, pola marxe esquerda).

## Notas
Gunnar Hansen

miniatura|dereita. Hansen en 2012.
**Gunnar Milton Hansen**, nado en Reiquiavik o 4 de marzo de 1947 e finado en Northeast Harbor (Maine) o 7 de novembro de 2015, foi un actor e escritor islandés nacionalizado estadounidense, coñecido mundialmente polo seu papel como Leatherface no filme *The Texas Chain Saw Massacre* (1974).

## Filmografía 
## Notas
Río Albariña

O **río Albariña** é un río de Galicia, afluente pola marxe esquerda do río Barcala.

## Curso 
Nace na Boca da Braña no monte Silvariño, preto das aldeas de Faxín, Suevos e A Choupana, e discorre principalmente polo concello da Baña para finalmente desembocar no río Barcala en Negreira.

## Afluentes 
Afluentes do Río Albariña por orde, dende o nacemento ata a desembocadura:
# Rego de Gatón  (desemboca fronte a Paredes pola marxe dereita).
# Rego de Faílde  (desemboca en San Vicenzo pola marxe esquerda).
# Rego das Agrotas  (desemboca en Señor pola marxe dereita).
# Rego de Nantón  (desemboca en Nantón pola marxe esquerda).
# Rego do Pe do Muíño  (desemboca preto de Nantón pola marxe esquerda).
# Rego da Pedra Alba  (desemboca preto de Nantón pola marxe dereita).

## Galería de imaxes 

Ficheiro:Desembocadura_do_Río_Albariña_no_Río_Barcala_en_Negreira_20II2012.JPG|Desembocadura do Albariña no río Barcala, en Negreira.
Ficheiro:Río_Alvariña_8XII2015_1.JPG|Albariña dende a ponte de Cobas.
Ficheiro:Ponte_de_Cobas,_río_Alvariña_8XII2015.JPG|Ponte de Cobas sobre o Albariña.
Ficheiro:Sinal_Ruta_dos_3_Pazos_Negreira_8XII2015.JPG|Ruta dos 3 Pazos de Negreira ó seu paso sobre o Albariña.

## Notas
Sharon Kovacs

**Sharon Kovacs**, nada en Maasbree o 15 de abril de 1990, é unha cantante neerlandesa. En agosto de 2014, lanzou o seu primeiro sinxelo "My Love".

## Discografía 
### Álbums 
* *Shades of Black* (2015)

### Sinxelos 
* "My Love" (2014)
* "Diggin’" (2015)

## Véxase tamén 
### Ligazóns externas 
*Páxina oficial
Gerardo Suero

**Ángel Gerardo Suero Castillo**, máis coñecido como **Gerardo Suero**, nado o 20 de abril de 1989 en Santo Domingo, é un xogador profesional de baloncesto internacional dominicano actualmente sen equipo. Xoga nas posicións de escolta e ala cunha altura de 1,93 metros.

## Traxectoria 
Nado no barrio de Villa Juana de Santo Domingo, Suero deixou o seu país natal en febreiro de 2007 para morar nos Estados Unidos. Alí, acudiu ao instituto "Our Savior New American School" de Centereach, Nova York. No seu último ano no equipo de baloncesto do centro fixo unha media de 33,1 puntos e 9,7 rebotes por partido.

### Universidade 
Tras acabar o instituto, Suero xogou durante dúas tempadas no equipo do *Career Technical Institute* da Nova York. Na súa primeira temporada (2009−10), fixo unha media 21,4 puntos, 11,7 rebotes e 2,2 asistencias por partido, pasando a ser elixido no mellor quinteto da Rexión XV. Tamén consegiu facer cifras dobres en 31 partidos, conseguindo 20 ou máis puntos en 21 ocasións.

En abril de 2012, declarouse elixíbel para o Draft da NBA, renunciando ao seu último ano universitario.

### Profesional 
Despois de non ser elixido no Draft de 2012, asinou cos Titanes del Licey da Liga Nacional de Baloncesto da República Dominicana. O 20 de xullo de 2012, fixo o seu debut como profesional contra os Cañeros del Este, con 10 puntos, 5 rebotes, 2 asistencias e 3 roubos. O 3 de agosto de 2012, Suero rexistrou o seu mellor partido da tempada ao anotar 37 puntos contra os Reales de La Vega, xunto con 8 rebotes, 3 asistencias e 3 roubos. Terminou a tempada regular cunha media 16,9 puntos, 4,6 rebotes e 1,4 asistencias en 23,9 minutos por partido. Grazas ao seu rendemento, foi elixido Novato do Ano da LNB. Con Suero, os Titanes lograronclasificarse para os playoffs, aínda que foron eliminados nas semifinais contra os Indios de San Francisco de Macorís por 3-1.

En 2014 é nomeado MVP da Liga tras facer unha media de 25,5 puntos por partido, liderando ao seu equipo á final da competición, onde perde por 4-2 contra os Metros de Santiago. A mediados de 2015 asinou cos Leones de Santo Domingo, onde consegue facer unha media de 22,8 puntos, 4,3 rebotes e 2,2 asistencias por partido. O 8 de novembro de 2015 abandona por primeira vez América, para xogar en Europa co Club Baloncesto Breogán da Liga LEB. Con todo, o 21 de decembro é cortado polo club.

## Equipos 
*  Titanes del Licey (LNB, 2012)
*  Guaros de Lara (LPB, 2013)
*  Titanes del Licey (LNB, 2014)
*  Academia de la Montaña (FCB, 2014)
*  Guaiqueríes de Margarita (LPB, 2014−15)
*  Leones de Santo Domingo (LNB, 2015)
*  Club Baloncesto Breogán (LEB, 2015)

## Notas 
## Véxase tamén 
### Ligazóns externas 
* Perfil en latinbasket.com
* Estatísticas na LNB
* Nova da fichaxe na web do Breogán
Die Another Day

***Die Another Day*** é o vixésimo filme da serie de James Bond, e o cuarto e último protagonizado por Pierce Brosnan. Foi dirixido por Lee Tamahori, producido por Michael G. Wilson e Barbara Broccoli e foi estreado no 2002.

## Personaxes 
* Pierce Brosnan como James Bond 007
* Halle Berry como Giacinta 'Jinx' Johnson
* Toby Stephens como Gustav Graves
* Rosamund Pike como Miranda Frost
* Rick Yune como Zao
* Judi Dench como M
* Will Yun Lee como Coronel Moon
* Kenneth Tsang como Xeneral Moon
* John Cleese como Q
* Colin Salmon como Charles Robinson
* Ho Yi como Mr. Chang
* Rachel Grant como Peaceful Fountains of Desire
* Emilio Echevarría como Raoul
* Samantha Bond como Miss Moneypenny
* Michael Gorevoy como Vladimir Popov
* Lawrence Makoare como Mr. Kil
* Michael Madsen como Damian Falco
* Joaquin Martinez como traballador
* Vincent Wong como Xeneral Li
* Madonna como Verity

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Fiandón

[miniatura|250x250px|*Filandón*, cadro de [1872 obra de Luís Álvarez Catalá..]]
miniatura|Muller galega do século XVI ataviada para acudir á fiada. Ilustración da obra "Trachtenbuch" de Christoph Weiditz
O **fiandón**, **fía**, **fiada** ou **fiadeiro**, é unha reunión veciñal para fiar a la ou o liño, ao remate da mesma era habitual a realización dunha festa con canto e baile.

## Características 
As fiadas realizábanse á noitiña durante o período invernal, cando eran menos as horas para o traballo nos campos. Nelas contábanse contos, cantábase e realizábanse certos xogos populares ao tempo que se traballaba. As reunións adoitábanse facer ao redor do lar, cos participantes sentados en escanos ou bancadas. Ao remate era habitual a celebración dunha celebración con música e baile. Estas festas populares eran comúns en toda Galiza, recibindo diferentes denominacións dependendo das zonas xeográficas: seráns, foliadas, polavilas, etc.

O fiandón séguese a practicar nalgúns puntos do occidente de León e Asturias e nas montañas orientais galegas. Desde  o ano 2011 lévase a cabo anualmente en Merlán (A Ulloa) un fiandón popular. Tamén no concello de Lalín ten lugar unha fía tradicional na que se mostra o proceso de preparación do liño.
## Notas
## Véxase tamén 
### Outros artigos 
* Antonio Fernández Morales

### Ligazóns externas 
* &nbsp;"O fiandón", documental
Margarita Pérez Herraiz

**Margarita Pérez Herraiz**, nada en Lugo o 30 de maio de 1955, é unha política galega do PSdeG-PSOE.

## Traxectoria 
Graduada Social pola Universidade da Coruña. É funcionaria da Xunta de Galicia. Foi elixida deputada no Parlamento de Galicia na autonómicas de
2001 e 2005. Foi elixida deputada a Cortes nas eleccións xerais de 2008. Volveu ser deputada en xullo de 2014 substituíndo a José Blanco.

## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no Congreso dos Deputados
Charles Eastman

**Charles Alexander Eastman**, nado como **Hakadah** (máis tarde coñecido como **Ohíye S’a**) o 19 de febreiro de 1858 e finado o 8 de xaneiro de 1939, foi un físico, escritor e reformador Santee Dakota educado na Universidade de Boston. A comezos do século XX, foi "un dos máis prolíficos autores e oradores da etno-historia sioux e dos asuntos nativos americanos."

Eastman tiña devanceiros Santee Dakota, ingleses e franceses. Despois de traballar como físico na reserva de Dacota do Sur, comezou e involucrarse cada vez máis na loita política pola defensa dos dereitos dos nativos americanos, traballando na mellora da xuventude e fundando a Young Men's Christian Association (YMCA). Tamén axudou a fundar os Boy Scouts of America. Está considerado o primeiro autor nativo americano en escribir a historia americana dende o punto de vista nativo americano.

## Obras 
* *Memories of an Indian Boyhood*, autobiography; McClure, Philips, 1902.
* *Indian Boyhood*, Nova York; McClure, Phillips & Co., 1902. Online at Webroots.
* *Red Hunters and Animal People*, lendas; Harper and Brothers, 1904.
* *The Madness of Bald Eagle*, legend; 1905.
* *Old Indian Days*, legends; McClure, 1907.
* *Wigwam Evenings: Sioux Folk Tales Retold* (co-author with his wife Ellen Goodale Eastman), legends; Little, Brown, 1909.
* ''Smoky Day's Wigwam Evenings* (co-written with Ellen Goodale Eastman), 1910
* *The Soul of the Indian: An Interpretation*, Houghton, 1911.
* *Indian Child Life*, nonfiction, Little, Brown, 1913.
* *Indian Scout Talks: A Guide for Scouts and Campfire Girls*, nonfiction, Little, Brown, 1914. (retitled *Indian Scout Craft and Lore*, Dover Publications). A 1914 reviewer writes, "If one should follow this guide, one would soon begin to doubt he is a white man".
* *The Indian Today: The Past and Future of the Red American*, Doubleday-Page, 1915.
* *From the Deep Woods to Civilization: Chapters in the Autobiography of an Indian*, autobiography; Little, Brown, 1916.
* *Indian Heroes and Great Chieftains*, Little, Brown, 1918. Also Online at Webroots.

## Legado 
### Cine 
* No filme da HBO *Enterrádeme o corazón en Wounded Knee'' (2007), Eastman é interpretado en diferentes idades polos actores Adam Beach e Chevez Ezaneh.

## Notas 
## Véxase tamén 
### Ligazóns externas 
* Páxina en Findagrave.com 
* Charles Eastman (Ohiyesa): ligazóns, bibliografía
Extra Mundi

***Extra Mundi*** é o décimo segundo álbum de estudio do grupo de folk galego Luar na Lubre. Publicouse o 4 de decembro de 2015, baixo o selo Warner Music.

O disco foi gravado nos estudios Bruar da Coruña, en outubro de 2015. Os produtores foron Bieito Romero e Xabier Ferreiro.

## Lista de cancións
## Colaboracións
*Coral de Ruada: 6, 8, 11, 13
*Nani García: teclados: 2, 8, 10, 14
*Grup de Dolçainers i Tabaleters "La Degollà" d'Alcoi: 14

## Véxase tamén
### Ligazóns externas
*Páxina oficial do grupo
*Datos do álbum en itunes.apple.com
Dolores Galovart

[miniatura|Papeleta dos candidatos do [PSdeG-PSOE ao Congreso por Pontevedra, nas Eleccións Xerais de 2016.]]
**María Dolores Galovart Carrera**, nada en Huelva o 5 de xaneiro de 1955, é unha xuíza e política galega do PSdeG-PSOE.

## Traxectoria 
Licenciada en Dereito pola Universidade de Santiago de Compostela, foi xuíza e maxistrada. Foi vicevaledora segunda, posto do que dimitiu en maio de 2012. Logo foi xuíza de Familia dos xulgados de Vigo. Encabezou a lista do PSOE pola provincia de Pontevedra nas eleccións xerais de 2015 e nas de 2016.

Xubilouse como xuíza en Las Palmas de Gran Canaria en 2022. En 2025 foi designada Valedora do Cidadán do Concello de Vigo, sucedendo a Luís Espada Recarey que exercía o cargo desde 2002.

## Vida persoal 
Estivo casada co tamén xuíz e político Ventura Pérez Mariño, finado en 2024, e é nai de Claudia e Denís Pérez Galovart.

## Distincións
No ano 2014 foi galardoada co premio Viguesa Distinguida.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* "Galovart Carrera, María Dolores" na páxina web do Congreso dos Deputados.
XV Aniversario

***Lo mejor de Luar na Lubre. XV Aniversario*** é un álbum recompilatorio do grupo de folk galego Luar na Lubre. Publicouse o 4 de febreiro de 2001, baixo o selo Warner Music.

A edición está composta dun CD onde se inclúen éxitos do grupo e dúas actuacións en directo: "O berce do sol" e "Muñeira do Miño", gravadas no Teatro Rosalía de Castro da Coruña, no ano 2000. Ademais, conta coa colaboración de Pablo Milanés en "Tu gitana", Ismael Serrano en "Chove en Santiago" e Hevia en "Grial". O disco inclúe 3 temas inéditos: "Camariñas", "Grial" e "Terra".

Cronoloxicamente, publicáronse no álbum *O son do ar* (1988) os seguintes temas: "O son do ar", (tamén no álbum *Plenilunio*, de 1997), "A frol d'augoa" e "O berce do sol". Corresponde ao álbum *Beira Atlántica* (1990) o tema "Muiñeira do Miño" (gravado en directo). Do álbum *Plenilunio* (1997) son os temas "Tu gitana" (coa colaboración de Pablo Milanés) e "Galaecia". Por último, pertencen ao álbum *Cabo do mundo* (1999) os temas: "Nau", "Chove en Santiago" (con Ismael Serrano), "O trebón" e "Heicho de dar".

## Lista de cancións 
## Colaboracións 
*John Parsons: guitarra (1, 2, 3, 5, 6)
*Alfonso Morán: baixo, contrabaixo (2, 5)
*Elías García: bouzouki (2, 5, 6)
*Daniel Cerqueiro: guitarra (8)
*Fernando Villar: teclados (1, 2, 5, 6), programacións (2, 5)
*Marcos Represas: clarinete (4, 12)
*Faltriqueira: coros (4)
*Paula Oanes: arpa (3)

## Véxase tamén 
### Ligazóns externas 
* Páxina oficial do grupo
* Datos do álbum en itunes.apple.com
Premio Erasmus

O **Premio Erasmus** é un premio anual que outorga a Fundación Praemium Erasmianum a persoas ou institucións que fixeron contribucións excepcionais nos eidos da cultura, humanidades, ciencias sociais e arte en Europa e tamén no resto de mundo. Está considerado como un dos recoñecementos máis distinguidos de Europa e leva o nome do teólogo e humanista neerlandés, Desiderius Erasmus.

## Cerimonia 
A cerimonia de entrega adoita ter lugar no Palacio Real de Ámsterdam, onde o premio é presentado polo mecenas da fundación (o Rei Guillerme Alexandre dos Países Baixos). Ademais, organízase un amplo abano de actividades arredor da cerimonia en cooperación con outras organizacións académicas e culturais. Entre elas inclúense clases maxistrais, congresos académicos, obradoiros, exposicións, actuacións de baile, música e teatro, así como outras actividades educativas.

A primeira cerimonia de entrega do premio foi no ano 1958. Até o 2016, foi repartido un total de 74 veces en 54 anos.

## Galardoados 
## Notas 
## Véxase tamén 
### Ligazóns externas 
*Páxina oficial do Premio Erasmus